open-index/open-wikipedia-markdown huggingface dataset:
Roland (greve)

**Roland**, opprinnelig **Hruotland**, **Hruodland** (italiensk: *Orlando*, født ca. 736, død 15. august 778) var markgreve av Bretagne på 700-tallet. Han er helten og hovedpersonen i *[[Rolandskvadet]]* (fransk: *La Chanson de Roland*), et gammelfransk heltedikt fra 1100-tallet og det eldste bevarte betydelige verk i fransk litteratur.

## Liv og legende
### Skriftlig kilde

Det er for den historiske skikkelse Hruotland/Roland for ettertiden bare blitt bevart ett eneste dokument som kan sies å gå forut for de legendariske utbroderinger. Det dreier seg om *[[Vita Karoli Magni]]* av Einhard. Her er den følgende passasje:

::*Adjubat in hoc facto Vascones et levitas armorum et loci, in quo res gerebatur, situs. Contra Francos et armorum gravitas et loci iniquitas per omnia Vasconibus reddidit impares. In quo proelio Eghartus, regiae mensae praepositus, Anshelmus, comes palatii, et "Rotlandus" britannici littoris (limitis) praefectus, cum aliis pluribus interficiuntur.*

:::Norsk:* «Det kom til baskernes hjelp den lett bevæpning og slagfeltets beskaffenhet. Frankerne hadde ulempen at deres våpen var tunge og at de befant seg stedlig ugunstig overfor baskerne. I dette trefningen ble drept Eghart, kongens bailiff, palatialgreven Anselm, og Rodland (Roland), hærføreren for det  brettanniske grenseområde.»

===Overleveringer, utbroderinger===
Han var hærfører under [[Karl den store]] og ble drept i et bakholdsangrep i [[Roncevaux]] i [[Pyreneene]] i [[778]]. Ifølge legenden var det de muslimske maurere som tok livet an ham, men i virkeligheten var det [[baskerne]], og de var kristne. Blant det baskiske fjellfolket i området oppstod det den legende at man stormfulle netter kan høre hans horn [[Olifant (blåseinstrument)|olifant]] gjalle;dette skal den døende Roland ha blåst i for å tilkalle Karl dens stores hovedhær til å komme ham til unnsetning. 

[[Einhard]], som var Karl den stores biograf, kaller ham *Hruolandus Brittannici limitis praefectus* oftest oversatt med Roland, herre over bretonske markene», en adelsmann som styrte grensetraktene ved vestkysten ved munningen av [[Loire]].

Den historiske Roland ble i middelalderen forbilde for helten i *Rolandskvadet*, som har inspirert til mange senere sagn og litterære verker. Han er helten i folkevisa *Roland og Magnus kongen*. Her høre man om Rolands magiske sverd [[Durendal]], og om hans trofaste våpendrager [[Holger Danske]]. *Rolandskvadet* gav støtet til en rekke utbroderinger, og til de senmiddelanderske episke diktene *Den forelskede Roland* av [[Matteo Maria Boiardo]] og *Den rasende Roland'' av Ludovico Ariosto.

## Rolandstatuer
Rolandstatuer er reist i en rekke byer i Tyskland og andre sentraleuropeiske land som tegn på byenes frihet og rettslige selvstendighet. Den største av dem er Rolandstatuen i Bremen. Rolands sverd fikk navnet Durendal.

## Referanser


## Eksterne lenker
*
Holtet videregående skole

**Holtet videregående skole** var en videregående skole i bydel Nordstrand i Oslo etablert i 1939 under navnet *Bekkelaget høyere skole*. Fra 1990 ble Holtet vgs en skole med yrkesfaglige utdanningstilbud. I august 2023 ble det kjent at Utdanningsetaten i Oslo hadde besluttet å legge ned skolen etter skoleavslutningen, våren 2024. Skolen skal etter planen bygges om til grunnskole under navnet Holtet skole.

## Historie
Skolen ble etablert som realskole i 1939 under navnet *Bekkelaget høyere skole*. I 1948 endret skolen navn til *Holtet høyere skole*, før den 20 år senere, i 1968, fikk det tidsriktige navnet *Holtet Gymnas*. Siden 1977 har skolen hatt navnet Holtet videregående skole. 

### Utdanningstilbud
Skolens læreplan var allmennfaglige tilbud frem til 1990, da Holtet fikk sine første yrkesfaglige utdanningstilbud. *Hammersborg hjelpepleierskole* og *Aker hjelpepleierskole* var da slått sammen, og lagt til *[[Østre Aker videregående skole]]* som leide lokaler i byggene til tidligere Teisen Gymnas. Skoletilbudene til *Østre Aker videregående skole* og *Ullevål hjelpepleierskole* ble overført til Holtet videregående skole i 1990. Skolen var etter dette dominert av yrkesfaglige utdanningstilbud.

Høsten 2015 ble Holtets tilbud innen design og håndverk, der møbelsnekkerfaget hadde sine lokaler i skolens kjelleretasje, flyttet til nye Mølla videregående skole. Høsten 2018 startet skolens første kull innen 3-årig ambulansefag med studiekompetanse.

Holtet vgs gav de siste årene videregående opplæring hovedsakelig innen helse- og oppvekstfag. Programområdene for Vg2 var barne- og ungdomsarbeiderfag, helsearbeiderfag, og ambulansefag. Holtet hadde også påbygging til generell studiekompetanse, tilrettelagt undervisning innen helse- og oppvekstfag samt studiespesialisering med arbeidslivstrening, og grunnskoleopplæring for minoritetsspråklige elever.

Etter nedleggelsen ble tilbudet 3-årig ambulansefag med studiekompetanse helsefag. Tilrettelagt undervisning innen helse- og oppvekstfag ble flyttet til Hellerud videregående skole.

## Rektorer
* 1939–?: Reidar Krag Brynildsen (1885–1970) – arrestert og avskjediget av okkupasjonsmyndighetene i februar 1941, gjeninnsatt som rektor 9.&nbsp;mai 1945 etter frigjøringen av Norge
* ?&ndash;1985: M. Andresen
* 1985&ndash;2012: Milica Ofstad
* 2012&ndash;2018: Tone Amdahl
* 2016: Jan Ljøner
* 2018&ndash;2022: Kathrine Reine (til Lambertseter videregående skole)
* 2022&ndash;2023: Jan Ljøner
* 2023&ndash;2024: Erlend Skåltveit (fra Bjørnholt videregående skole)

## Referanser


## Kilder
*Kjetil Ree : Holtet Skole 1939-1989 , 50 år.

## Eksterne lenker
*
Sante Gaiardoni

**Sante Gaiardoni** (1939–2023) var en italiensk syklist som deltok i de olympiske leker 1960 i Roma.

Gaiardoni ble olympisk mester i sykling to ganger under Sommer-OL 1960 i Roma. Han vant både sprinten og 1000 meter tempo.

Gaiardoni ble verdensmester i banesykling i 1963 i sprint.

## OL-medaljer
* 1960  Roma -  **Gull** i sykling, sprint  Italia
* 1960  Roma -  **Gull** i sykling, 1000 m tempo  Italia

## Referanser


## Eksterne lenker
*
Biografisk leksikon til Norsk Salmebok og Norsk Koralbok

**Biografisk leksikon til Norsk Salmebok og Norsk Koralbok** er et leksikon fra 1995 over forfattere og komponister som har skrevet tekster og melodier i Norsk Salmebok og Norsk Koralbok. Leiksikonet er utarbeidet av Anne Kristin Aasmundtveit. Forlagsredaktør Åge Håvik og salmedikter Svein Ellingsen har medvirket i arbeidet med leksikonet, som har 866 oppslagsord.

## Inndeling
Systematiseringen av bidragsyterne er knyttet til tidsepoke og geografi, og i oversikten over hver periode nevnes kort om generelle kirkehistoriske strømninger, generelle litterære og musikalske strømninger og noe om periodens salmediktning.
## Referanser
Indian

**Indian** kan referere til:

* Indian (motorsykkel), amerikansk motorsykkelmerke.
* Indian Airlines, Indisk flyselskap.
Antonio Bailetti

**Antonio Bailetti** (1937–2025) var en italiensk syklist som deltok i de olympiske leker i 1960 i Roma.

Bailetti ble olympisk mester i sykling under Sommer-OL 1960 i Roma. Han var med på det italienske laget som vant lagkonkurransen på 100&nbsp;km landeveissykling foran Tyskland og Sovjetunionen. De andre på laget var Ottavio Cogliati, Giacomo Fornoni og Livio Trapè.

Bailetti vant to etapper i Giro d'Italia (1962 og 1963) og to i Tour de France (1962 og 1963). Etter en ulykke på Velodromo Maspes-Vigorelli i Milano i 1969 la han opp som syklist.

Han var onkel til syklisten Paolo Bailetti.

## OL-medaljer
* 1960  Roma –  **Gull** i sykling, 100&nbsp;km landevei lag  Italia

## Utmerkelser
*  Gullkraven for sportslig fortjeneste (2015)

## Referanser


## Eksterne lenker
* 
* 
*
San Gorgonio Mountain

**San Gorgonio Mountain** (også «**Mount San Gorgonio**», eller «**Old Greyback**») er den høyeste fjelltoppen i søndre California med sine 3506 meter over havet. Den ligger i San Bernardino Mountains, 42 km øst for byen San Bernardino og 19 km nordnordøst for San Gorgonio Pass. Berget ligger i San Bernardino National Forest og floden Santa Ana River har sin kilde nord for fjellet. Spanske misjonærer i området gav fjellet sitt navn tidlig på 1800-tallet etter Sankt Gorgonius. Fjellet kan sees fra Palm Springs i Coachella Valley.
I sin ungdom

«**I sin ungdom**» er et skillingstrykk av ukjent opprinnelse. Alf Prøysen samlet den inn til sin visespalte i «Magasinet for alle» årgang 1954-1955, og den er også tatt med i «De gamle visene med Alf Prøysen», utgitt på Forlaget For Alle i 1972.

## Teksten

**1.**Amanda var sorthåret så deilig og så rød,
en løytnant kjekk hun elsket på bare liv og død, i sin ungdom.

**2.**Amanda gikk i skogen sin løytnant møtte hun,
der de plukket blomster som man dem plukker kun i sin ungdom.

**3.**Men løytnanten ble plukket av kreditorer rett
han giftet seg til penger som løytnanter gjør det i sin ungdom.

**4.**Blameret gikk Amanda og satte seg på strand
hun sagde: Fy for allting hvor får jeg nu en mann i min ungdom.

**5.**Amanda averterte straks ut i en avis,
sitt hjerterom til leie til ekstra billig pris til en ungdom.

**6.**Og tenk der kom en skredder Amanda hun slo til,
han har gebiss og måne og hadde været vill i sin ungdom.

**7.**Og ville blomster trives de trives sammen best
thi begge har de blomstret og lever på en rest fra sin ungdom.
Sachsenspiegel

**Sachsenspiegel** (nedersaksisk: Sassenspegel, middelnedertysk: Sassen Speyghel) er den viktigste og sammen med Mühlhäuser Reichsrechtsbuch, den eldste lovsamling fra tysk middelalder. Samtidig er Sachsenspiegel den første prosaverk i middelnedertysk. Verket ble skrevet av dommeren Eike von Repgow ca. 1230. Det er en av de viktigste kilder til eldre tysk rett. Særlig viktig for ettertiden er det at Sachsenspiegel skal være første gang slaveriet som sådan ble fordømt. Begrunnelsen var at det å eie et annet menneske er uforenlig med at mennesket er skapt i Guds bilde. 

## Referanser


## Eksterne lenker
*
Oetz

**Oetz** (uttales «øts») er en kommune i Tirol (Østerrike). Den ligger i Ötztal, som den har gitt navn til. Ötztal har i sin tur gitt navn til Ötztal-Alpene (som igjen har gitt navn til «ismannen» Ötzi). Ötztal-Alpene begrenser kommunen i vest; i øst ligger Stubai-Alpene. Det høyeste fjellet ved kommunen er Acherkogel (3008&nbsp;moh.).

Nabokommunene er Sautens mot inngangen av Ötztal og Umhausen oppover dalen. Via Kühtaipasset (2017&nbsp;moh.) i øst er Oetz også forbundet med Sellraintal.

## Historie
Området var allerede bebodd minst 500 år før vår tidsregning. Landsbyen *Etze* ble nevnt for første gang i 1166, da hertug Henrik (Løven) av Bayern overdro området til klosteret Wilten. Også klosteret Frauenchiemsee hadde besittelser her og bygget rundt 1200 borgen *Auenstein*. Etter stridigheter om overhøyheten i kommunen mellom fyrstbiskopen av Brixen og grevene av Ulten falt hele området i 1267 til grev Meinhard II av Tirol.

Oetz ble setet for dommeren for hele dalen, som derfor fikk navnet Ötztal.

## Referanser


## Eksterne lenker
*
16 Norske hits

***16 Norske hits*** er et samlealbum med diverse artister, utgitt i 1975. Albumets artister er blant annet Knutsen & Ludvigsen, Finn Kalvik, Benny Borg og Rune Larsen.

## Sporliste

# Wenche Myhre: «Jubalong på Toten»
# Ivar Simastuen: «Den gamle kvileplassen» 
# Benny Borg: «En enkel sang»
# Anita Hegerland: «En ganske almindelig dag»
# Rune Larsen: «Hverdagen går bedre med et smil»
# Kirsti Sparboe: «Når du ler»
# Finn Kalvik: «En tur i byen»
# Knutsen & Ludvigsen: «Grevling i taket»
# Benny Borg: «Sangen om Jesse Rawlins»
# Kirsti Sparboe: «Heisan Jonas»
# Tommy Reilly: «Stikket»
# Marve Fleksnes: «Dei-åååå!»
# Anne-Karine Strøm: «Født med et smil»
# Familien Adams: «Sommeren med deg»
# Hege Tunaal: «Aldri mer»
# Lillebjørn Nilsen: «Haba haba»

## Eksterne lenker
Tiroler Grauvieh

**Tiroler Grauvieh** («tirolsk gråfe», uttales «tirå:la grao-fi:») er en hardfør kurase som stammer fra fjellbeitene i Tirol (Østerrike og Italia). Dyrene er ensfarget sølv- til brungrå med noe mørkere («sotete») hode, hals og mageparti. Rasen brukes til både melke- og kjøttproduksjon, og har historisk også blitt brukt som arbeids- og trekkdyr.

I hjemtraktene tilbringer Grauvieh mye tid på seteren og er vant til bratt og ulendt terreng. Dermed egner de seg godt til landskapspleie og økologisk drift. Rasen er også kjent for lette kalvinger og et godt lynne. Den gjennomsnittlige kroppsmassen er 600&nbsp;kg for kyr og 1000&nbsp;kg for okser. Begge kjønn er hornet.

Tiroler Grauvieh er spesielt utbredt i Nord-Tirol (Østerrike) og Syd-Tirol (Italia), men har etter hvert også blitt tatt i bruk i andre deler av Østerrike, i Sveits samt bl.a. Danmark og Norge. Rasen som sådan fins siden slutten på 1800-tallet og har blitt avlet frem i sentrale og vestlige daler av Tirol (Lech-, Wipp- og Oberinntal). Den har imidlertid røtter tilbake helt til folkevandringstiden, da autoktone (stedegne) ligurisk-keltiske kuraser ble krysset med alemannernes storfe. Gjennom hele middelalderen og nyere tid har den fjellvante rasen (eller dens forgjengerdyr) spilt en sentral rolle i Tirols landbruk, bosettingsmønster, landskap og økonomi.
 
## Eksterne lenker
* Norsk Tiroler Grauvieh-forening 
* Tiroler Grauviehzuchtverband (tysk)
Raimondo D’Inzeo

**Raimondo D'Inzeo** (1925–2013) var en italiensk rytter som deltok i hele åtte olympiske leker, 1948 i London, 1952 i Helsingfors, 1956 i Stockholm, 1960 i Roma, 1964 i Tokyo, 1968 i Mexico by, 1972 i München og 1976 i Montréal.

D'Inzeo ble olympisk mester i hestesport under Sommer-OL 1960 i Roma. Han vant konkurransen i sprangridning med hesten «Posillipo» foran sin landsmann og eldre bror Piero D'Inzeo på «The Rock» og britiske David Broome på «Sunsalve»

D'Inzeo ble verdensmester i sprangridning to ganger, 1956 i  Aachen med «Merano» og i Venezia 1960 på hesten «Gowran Girl». D'Inzeo døde den 15. november 2013 i en alder av 88 år.

## OL-medaljer
* 1960  Roma –  **Gull** i hestesport, sprangridning  Italia
* 1956  Stockholm –  Sølv i hestesport, sprangridning  Italia
* 1956  Stockholm –  Sølv i hestesport, sprangridning lag  Italia
* 1960  Roma –  Bronse i hestesport, sprangridning lag  Italia
* 1964  Tokyo –  Bronse i hestesport, sprangridning lag  Italia
* 1972  München –  Bronse i hestesport, sprangridning lag  Italia

## Referanser


## Eksterne lenker
*
Livio Trapè

**Livio Trapè** (født 26. mai 1937), italiensk syklist som deltok i de olympiske leker 1960 i Roma.

Trapè ble olympisk mester i sykling under Sommer-OL 1960 i Roma. Han var med på det italienske laget som vant lagkonkurransen på 100&nbsp;km landevei foran Tyskland og Sovjetunionen. De andre på laget var Ottavio Cogliati, Giacomo Fornoni og Antonio Bailetti. I den individuelle konkurransen på 175,4&nbsp;km landevei kom han på andreplass bak Viktor Kapitonov fra Sovjetunionen.

Trapè har deltatt i tre Giro d'Italia, 1961, 62 og 64.

## OL-medaljer
* 1960  Roma -  **Gull** i sykling, 100&nbsp;km landevei lag  Italia
* 1960  Roma -  Sølv i sykling, 175,4&nbsp;km landevei  Italia

## Eksterne lenker
*
Ebersbach-Neugersdorf

**Ebersbach-Neugersdorf** er en by og kommune i Oberlausitz i den sørlige delen av Landkreis Görlitz i Direktionsbezirk Dresden i Fristaten Sachsen. Byen grenser i nord mot Obercunnersdorf, i øst mot Eibau og Leutersdorf, i sør mot Seifhennersdorf og i vest mot Neusalza-Spremberg og Böhmen i Tsjekkia. Kommunen ble opprettet den 1. januar 2011 gjennom en sammenslåing av de to tidligere byene Ebersbach og Neugersdorf. Byen har et samlet folketall på 13&nbsp;857 innbyggere (30. november 2010).

## Geografi

### Beliggenhet
Byen befinner seg halvveis mellom de store kretsbyene Bautzen og Zittau, langs grensen mot Tsjekkia i Lausitzer Bergland i Oberlausitz i Landkreis Görlitz. Bydelene Ebersbach og Neugersdorf befinner seg henholdsvis 382 og 433 moh. De høyeste punktene er Hutungsberg (474 moh.) og Schlechteberg (485 moh.).

Bundesstraße 96 og Staatsstraße 148 går gjennom byen.  Det gjør også forbindelsen Dresden-Bischofswerda-Zittau-Liberec langs  jernbanestrekningen Oberoderwitz–Wilthen  på den sørlige Lausitzbanen. Fra jernbanestasjonen i Ebersbach går det en sidestrekning til Löbau. Mellom holdepunktet Neugersdorf og jernbanestasjonen i Ebersbach, går det en sidestrekning til Bakov nad Jizerou i Tsjekkia.

### Nabokommuner
Byen Ebersbach-Neugersdorf grenser til byen Neusalza-Spremberg i nordvest, landkommunen Obercunnersdorf i nord, landkommunen Leutersdorf i sørøst, og byen Seifhennersdorf i sør. På den andre siden av den tsjekkiske grensen grenser den mot byen Jiříkov i vest og byen Rumburk i sørvest.

## Navn
Før opprettelsen av den nye kommunen kom det inn mange forslag om navn, og innbyggerne i de to kommunene kunne legge frem forslag frem til 1. april 2010. En stund ble det diskutert å slå sammen tre kommuner, ved å inkludere Seifhennersdorf, under navnet Ebergerhennersdorf.
 Etter at Seifhennersdorf ble holdt utenfor sammenslåingen, ble Ebergersbach og Ebergersdorf foreslått som navn. Andre forslag var Blaustein, Spreequellstadt, Karasekstadt, Spreeborn og Oberlandstadt. Navnet ble kunngjort som Ebersbach-Neugersdorf på Neugersdorfs hjemmeside den 23. juli 2010.

## Politikk
### Borgermester
Det første valget av borgermester ble avviklet den 10. april 2011. Borgermester fra 2011 er Verena Heregenröder (partiløs).

## Referanser

## Eksterne lenker
*
Knallgo’e låter Vol. 1

***Knallgo'e låter Vol. 1*** er et samlealbum med diverse artister, utgitt i . Artistene som var med var Åge Aleksandersen og Sambandet, Vazelina Bilopphøggers, Knutsen & Ludvigsen og Kjell Vidars.

## Sporliste
# Åge Aleksandersen & Sambandet: «Kvalmen»
# Bugges Firo: «She Loves You Yeah»
# Vazelina Bilopphøggers: «Aagot Stang»
# Brask & Bram: «Hva vil du min venn?»
# Knutsen & Ludvigsen: «Grevling i taket»
# Jonas Fjeld Band: «Kjære pappa»
# New Jordal Swingers: «1958»
# Undertakers Circus: «Ril køntri mjusik»
# Kjell Vidars: «Superraske cheva'n min»
# Brannvesenet: «Tømmer'n» 
# Matheus: «Si som mormor sa»
# Four Jets: «Vi har det så bra»
# Katho: «Charlie Brown»
# Bakklandet Bassangforening: «Gamle gule plata med Beach Boys»
# Naboens Rockeband: «Frightened City»
# Magpies: «Vi går en tur»

## Referanser


## Eksterne lenker
*
Spa (andre betydninger)

**Spa** kan vise til:

*Spa – en annen betegnelse på kurbad
*Spa (Belgia) – en by i Belgia
*Circuit de Spa-Francorchamps – en racerbane beliggende nær byen Spa i Belgia
Naboens Rockeband

**Naboens Rockeband** var et norsk rockeband som eksisterte fra 1972 til 1982. Bandet kom fra Trondheim og platedebuterte i 1973 med EP-en *[[Naboens Rockeband (EP)|Naboens Rockeband]]*.

## Originalbesetning

* Gunnar Kiberg – vokalist gitar (1972–1979)
* Eirik Lie – gitarist
* Magne Rimestad – bass
* Knut Stensholm – trommer (1972–1974)

### Senere medlemmer

* Arne Wilhelm Linjordet – trommer (1974)
* Dag Inge Solberg – trommer (1974–1975)
* Elling Breunig – trommer (1976–1981)
* Arne Paust – trommer (1982–)
* Bjørn Engen – gitar (1980–)
* Lars Berg – tangenter (1980)

#### Sporadiske gjesteartister eller vikarer

* Gunnar Pedersen – gitar
* Helge Basmo – gitar
* Tord Augland – gitar
* Ketil Rudjord – gitar
* Kari Kvaal – piano
* Hans-Petter Ulven – piano
* Olav Norum – piano
* Bård Svendsen – piano
* Jon Sverre Berg – piano
* Wenche Malvina Wisløff – piano
* Carl Haakon Waadeland – trommer
* Torbjørn Pluggen Johansen – trommer
* Lasse Døving – trommer
* Kai Biermann – trommer
* Jens O. Sunde – trommer
* Finn Ole Søberg – trommer
* Per Eggen – trommer
* Rune Nordal – trommer
* Per Vervik – trommer
* Dag Misvær – trommer
* Edgar Wangsmo – trommer
* Roar Hanssen – trommer
* Marit Selfjord – kor
* Erik Thorsrud – kor, hepping

## Diskografi
* *[[Naboens Rockeband (EP)|Naboens Rockeband]]* (1973) Studentersamfundets Plateselskap NREP001
* *[[Skarp Swing]]* (LP) (1976) Arctic Records ARC8607
* *[[I skyggen av Shadows]]* (LP) (1977) Arctic Records ARC8623
* *[[Trønderkremen]]* (LP) (1975) (samleplate, div. artister) Nett Records NETT541

## Eksterne lenker
* 
*  Naboens Rockeband hjemmeside
Stemmeskuespiller

En **stemmeskuespiller**, også kalt **stemmelegger**, er en skuespiller som benytter sin stemme for å spille en rollefigur eller for å formidle informasjon til et publikum, men som selv ikke synes i bildet eller på scenen. En skuespiller av denne typen kan i noen tilfeller også kalles for en ***dubber*** (for oversatte lydspor) eller en ***seiyū*** (om japanske utøvere).

Stemmeskuespillere benyttes gjerne for figurer som er animerte, men forekommer også i flere typer verk – som filmer, tegneserier og -filmer, videospill, dokumentarer, reklame, lydbøker, hørespill og dukketeater. 

De fleste stemmeskuespillere arbeider som frilansere.

## Norske stemmeskuespillere
Av profilerte norske stemmeskuespillerne kan nevnes Åsleik Engmark, Jannike Kruse, brødrene Maurstad – og da primært Aslak, Knut Risan, Aksel Hennie og Trond Brænne.

Se flere eksempler på norske stemmeskuespillere her.

## Fotnoter

## Referanser


## Se også

* Voiceover
* Dubbing

## Eksterne lenker
*
UEFA-cupen 1999/00

**UEFA-cupen 1999/2000** ble vunnet av den tyrkiske klubben Galatasaray SK på straffesparkkonkurranse etter 0–0 i finalekampen over den engelske klubben Arsenal FC. Dette var UEFA-cupens 29 sesong, og den første sesongen med kun én finalekamp på nøytral bane samt nok en større omskiftning av kampformatet. Dette var den første sesongen hvor lag kom inn fra både UEFA Intertoto Cup og Mesterligaen. I første runde kom det inn tre vinnende lag fra Intertotocupen samt 16 utslåtte lag fra kvalifiseringen i Mesterligaen. I tredje runde kom det inn åtte lag med tredjeplass fra gruppespillet i Mesterligaen, og finalemotstanderne Galatasaray og Arsenal var blant disse siste.

Turneringens toppscorertittel ble delt mellom Hakan Sükür fra Galatasaray og Darko Kovacevic fra Juventus med ti mål hver.

## Kvalifiseringsrunde

|}
* SK Sigma Olomouc og Olimpija Ljubljana videre på bortemålsregelen.
* Kilmarnock FC videre etter ekstraomganger i kamp to.

## Første runde

|}
* Helsingborgs IF videre på straffesparkkonkurranse.
* Hapoel Haifa FC videre på bortemålsregelen.

## Andre runde

|}
* AEK Athen, Panathinaikos og Werder Bremen videre på bortemålsregelen.
* SL Benfica videre på straffesparkkonkurranse.

## Tredje runde

|}
* Borussia Dortmund videre på straffesparkkonkurranse.
* Leeds United og Udinese videre på bortemålsregelen.
* Parma videre etter ekstraomganger i kamp to.
  
## Fjerde runde

|}
* Slavia Praha videre på bortemålsregelen.

## Kvartfinaler

|}

## Semifinaler

|}

## Finale

## Eksterne lenker
*
Spannbår

En **spannbår** er en spesialutgave av en trillebår, bygget for manuell transport av melkespann.

På samme måte som en vanlig trillebår har spannbåra et hjul, to bein og håndtak. Men istedenfor den vanlige lastevogna har spannbåra et stativ tilpasset melkespann.

Spannbåra ble brukt til å frakte melkespannene fra fjøs til kjølige lagerplasser, eller fra gården til melkerampe ved veien, slik at de kunne hentes av melkebil. Spannbåra var også egnet ved transport av vann, for eksempel fra brønnen til gården. I den tiden det var vanlig å bruke melkespann ble det produsert spannbårer med standardstørrelse tilpasset to 40 eller 50 liters spann.

## Se også
*Trillebår
*Melkerampe

## Referanser
Naboens Rockeband (EP)

***Naboens Rockeband*** er en musikk-EP med Naboens Rockeband, utgitt i 1973.

## Sporliste
# «Great Balls of Fire» (Otis Blackwell, Jack Hammer)
# «Summertime Blues» (Eddie Cochran)
# «Pipeline» (Brian Carman, Bob Spickard)
# «Shakin' All Over» (Johnny Kidd)

## Medvirkende
### Naboens Rockeband
* Gunnar Kiberg – vokalist, kompgitar
* Eirik Lie – sologitar
* Magne Rimestad – bassgitar
* Knut Stensholm – trommer
## Eksterne lenker
* Naboens Rockeband
Skarp Swing

***Skarp Swing*** er et musikkalbum med Naboens Rockeband, utgitt i 1976.

## Sporliste

# «Apache» (Jerry Lordan)
# «Go, Go, Go» (Chuck Berry)
# «Kalle Gran» (Jerry Leiber/Mike Stoller/Gunnar Kiberg)
# «Fengsels-Rock» (Jerry Leiber/Mike Stoller/Gunnar Hordvik)
# «I Want You With Me» (Woody Harris)
# «Naboogie» (Eirik Lie)
# «Telstar 1824» (Joe Meek/Ludwig van Beethoven)
# «All Shook Up» (Otis Blackwell)
# «Love Potion No. 9» (Jerry Leiber/Mike Stoller)
# «Ingen kjenner meg» (Don Gibson/Gunnar Hordvik)
# «Nadine» (Chuck Berry)
# «Ut mot havet» (Edvard Fliflet Bræin)

## Medvirkende
### Naboens Rockeband
* Gunnar Kiberg – vokalist kompgitar
* Eirik Lie – sologitar
* Magne Rimestad – bassgitar
* Dag Inge Solberg – trommer

### Øvrige
* Olav Norum – piano
* Ørnulf Holthe - produsent 
* Christian Schreiner - tekniker
* Rune Nordal - tekniker
* Foto-Arne A/S - fotograf 
## Eksterne lenker
* Skarp Swing
I skyggen av Shadows

***I skyggen av Shadows*** er et musikkalbum med Naboens Rockeband, utgitt i 1977. Dette ble bandets siste plate.

## Sporliste

# «Ut av skyggen» (Eirik Lie)
# «Guitar Tango» (Georges Liferman/Norman Maine)
# «Peace Pipe» (Norrie Paramor)
# «The Frightened City» (Norrie Paramor)
# «More» (Riziero Ortolani/Nino Oliviero/Norman Newell/Marcello Ciorciolini)
# «Hva nå?» (Eirik Lie)
# «The Rise and Fall of Flingel Bunt» (Bruce Welch/Hank Marvin/John Rostill/Brian Bennett)
# «Atlantis» (Jerry Lordan)
# «Pipeline» (Bob Spickard)
# «Midnight» (Hank Marvin/Bruce Welch)
# «Foot Tapper» (Hank Marvin/Bruce Welch)
# «Rebel Rouser» (Duane Eddy/Lee Hazlewood)
# «Nivdør» (Eirik Lie)
# «Shazam» (Duane Eddy/Lee Hazlewood)
# «Man of Mystery» (Michael Carr)
# «Amorada» (Waldir Azevedo)
# «F.B.I.» (Peter Gormley)
## Medvirkende
### Naboens Rockeband
* Eirik Lie - sologitar
* Gunnar Kiberg - komp-gitar, solo på *Amorada*
* Magne Rimestad - bassgitar
* Elling Breunig - trommer
### Øvrige
* Ørnulf Holthe - produsent, tekniker
* Foto-Arne - fotograf/layout 
## Eksterne lenker
Christoffer av Oldenburg

**Christoffer av Oldenburg** (født 1502 eller 1504, død 4. august 1566) var greve av Oldenburg og leder for Lübeck under grevefeiden.
Christoffer av Oldenburg var den mellomste av Johan XIV av Oldenburgs tre sønner og sønnesønn av den danske kongen Christian Is bror Gerhard av Oldenburg. 

Ved hjelp av søskenbarnet Christian IIs innflytelse fikk han en stilling som domherre i Köln. I 1524 flyttet han tilbake till Oldenburg, men tilbrakte det meste av tiden hos landgreve Philipp av Hessen for å utdanne seg militært. 

Christoffer gikk over til protestantismen og innførte reformasjonen i Oldenburg. Han slo seg sammen med lybeckerne for å få gjeninnsatt Christian II på tronen.  Dette resulterte i den såkalte Grevefeiden i 1534, som er oppkalt etter Christoffer av Oldenburg.

## Referanser


## Eksterne lenker
*  Christoffer af Oldenburg–Roskildehistorien
* Nordisk Familjebok
Bekkelagsbakkene

**Bekkelagsbakkene** eller **Bækkelagsbakkene**, på folkemunne kalt **Bekker'n**, var et skihoppanlegg på Lambertseter i Oslo. Anlegget lå i Lambertseteråsen, omtrent der bomstasjonen på europavei 6 ligger i dag (2012), og besto til sist av fire hoppbakker. Bekkelagsbakkene var arena for Bekkelagsrennet (også kalt Guttenes Holmenkollrenn), som på 1950-tallet hadde opptil 1500 deltakere og rundt 6000 tilskuere. Bakkene var eid og drevet av Bækkelagets Sportsklubb.

Den første hoppbakken ble bygd i 1919, de to neste i 1929 og 1950, og senere kom også en fjerde hoppbakke til. Bekkelagsrennet ble første gang ble arrangert 20. februar 1927. Flomlysanlegg ble innviet i 1958. Under Bekkelagsrennet 6. mars 1960 ramlet stillaset (ovarennet) i den mellomste bakken sammen, og 13 gutter ble skadet. Etter ulykken ble trestillasene erstattet av stillas bygd av stål.

Det siste rennet i Bekkelagsbakkene ble arrangert i 1972. Bakkene ble revet i 1974 da Europaveien ble bygd der sletta i bakkene lå. Til erstatning for Bekkelagsbakkene ble det bygd en hoppbakke på Brannfjell. Den bakken ble åpnet i 1979, men ble i sin tur revet i 2007.

I 2008 åpnet en turvei forbi stedet der Bekkelagsbakkene lå, med et informasjonsskilt som forteller om bakkene.

## Referanser og fotnoter


## Kilder
*Nordstrands Blad: Guttenes Holmenkollrenn i Bekkelagsbakkene (12. mars 2004)
*Bekkelagshøgda lokalhistoriske forening: Bekkelagsbakkene 
*Aftenposten: Guttenes Holmenkollrenn (del 2 s. 9, 4. februar 2009, arkivert hos Retriever Norge)
*Nordstrands Blad: Ny turvei til Bekker´n (30. juni 2008)

## Eksterne lenker
* Idrettsanlegg.no: Bækkelagsbakkene
Ungarn under Sommer-OL 1960

**Ungarn under Sommer-OL 1960**. 180 sportsutøvere fra Ungarn deltok i atten sporter under Sommer-OL 1960 i Roma. Ungarn kom på sjuendeplass med seks gull-, åtte sølv- og sju bronsemedaljer. Basketballspilleren János Simon var landets flaggbærer under åpningsseremonien.  

## Medaljer

## Medaljevinnerne
Alban Lakata

**Alban Lakata** (født i Linz, Østerrike 25. juni 1979) er en østerriksk profesjonell terrengsyklist. Han er verdensmester i rundbane maraton 2010. Lakata er håndverker av yrke.

## Meritter

;2004
: Østerriksk mester i rundbane maraton

;2006
:Vinner av verdenscupritt maraton i Mont Sainte-Anne

;2007
:Vinner av Black Forest Ultra Bike Marathon

;2008
: Østerriksk mester i rundbane maraton
: Europamester maraton

;2009
: Østerriksk mester i rundbane maraton
:Sølvmedalje verdensmesterskap i maraton, Stattegg (Østerrike)

;2010
:En etappeseier Cape Epic (med Kevin Evans)
: Østerriksk mester i rundbane maraton
: Verdensmester – Maraton

## Referanser

## Eksterne lenker
*
Peder Oxe til Nielstrup

**Peder Oxe** (født 7. januar 1520, død 24. oktober 1575) var dansk riksråd og rikshovmester. Oxe var sønn av Johan Oxe til Nielstrup og Mette Gøye, som var datter av rikshovmester Mogens Gøye. 

Som 12-åring ble Peder Oxe sendt på dannelsesreise til utlandet. I de årene reisen varte besøkte han flere land i Europa. Samtidig raste grevefeiden i Danmark og da den var over hadde landet fått en ny konge og var blitt protestantisk.

Oxe samlet seg etter hvert et stort gods og hadde mange len. I 1552 ble han medlem av riksrådet.
På et senere tidspunkt ble han mistenkt for misligheter i forbindelse med styringen av lenene og falt i unåde hos Christian III. I 1558 flyktet han til utlandet.

Oxe ble hjemkalt til Danmark av Frederik II i 1566 og utnevnt til rikshovmester året etter.

## Eksterne lenker
* Dansk biografisk leksikon
Peder Oxe

**Peder Oxe** er navnet til flere personer:

* Peder Oxe til Asserbo (død 1441), dansk riksråd
* Peder Oxe til Nielstrup (1520&ndash;1575), dansk riksråd og rikshovmester
Peder Oxe til Asserbo

**Peder Oxe** (død etter 1440) var en dansk riksråd.

Han er det første kjente medlem av Oxe-slekten i Danmark og nevnes første gang i 1408. Han eide muligens allerede Asserbo på dette tidspunkt.

I 1420 var han riksråd og senest fra 1422 til sin død høvedsmann på Søborg, i 1425 og 1436 på Krogen (det senere Kronborg slott) og senest fra 1435 på Helsingborg slott. Fra disse slottene drev han under stridighetene med Hansabyene kapervirksomhet mot handelsskipene deres. 

I 1436 var han leder av en styrke som ble sendt mot et svensk opprør mot Kalmarunionen. Han stanset opprørslederen Engelbrekt Engelbrektsson ved Rønneåen. 

I juli 1440 ga han fra seg Krogen og Helsingborg til kong Kristoffer av Bayern. Snart etter synes han å være død. 

Han var far til Jørgen Oxe og Johan Oxe til Tordsø.

## Eksterne lenker
* Dansk biografisk leksikon
Anders Sandvig (journalist)

**Anders Sandvig** (1929–2001) var en norsk journalist, krigskorrespondent og forfatter, og ekspert på Midtøstenkonflikten. Han var en av de første i Norge som tok opp palestinernes rettigheter og som gikk inn for en tostatsløsning, i tråd med ideene som lå til grunn for den senere Osloavtalen.

Han jobbet i *[[Dagbladet]]* fra 1953 til 1960 og begynte deretter i den konservative ukeavisen *[[Farmand]]* (noe som førte til at kulturradikale Dagbladet distanserte seg fra ham på lederplass). Han deltok som krigskorrespondent i Vietnam under Vietnamkrigen og jobbet i flere år som korrespondent i Midtøsten for *Farmand* og som frilanser for ulike aviser. Under Vietnamkrigen rapporterte han hjem at amerikanerne hadde hevet levestandarden i Sør-Vietnam og var langt mindre rasistiske enn de gamle franske koloniherrene. Dette gav ham uvenner på venstresiden i Norge.

Under seksdagerskrigen som Israel startet mot sine naboer i 1967, meldte Sandvig seg som frivillig på israelsk side. Selv om han var for langt unna til å delta i kamphandlinger, fikk han takkebrev fra Israels statsminister og det ble plantet et tre i hans navn i Israel. Men «etter hvert inntok han et mer balansert synspunkt og tok i skrift og tale til orde for
en løsning på Midtøstenkonflikten som prinsipielt kan sammenlignes med tankegangen i Osloavtalen» skriver Rune Ottosen. Han tok opp undertrykkelsen av palestinerne, og tok til orde for en tostatsløsning. Dette førte til årelang trakassering fra Israellobbyen og yrkesforbud i norsk presse.

Hans første bok om Midtøstenkonflikten, *Den palestinske tragedie*, ble utgitt i 1974. Siden utgav han en rekke bøker om denne tematikken, og om pressefrihet og etikk.

Han var sønnesønn av Anders Sandvig.

## Publikasjoner
* Caught between error & terror, the peace process in the Middle East, 1997, Oslo, Courage, ISBN 82-91123-04-7
* Silenced and defamed, the story of a Norwegian journalist and the price he had to pay for his engagement for a just settlement in the Middle East, 1996, Oslo, Courage, ISBN 82-91123-03-9
* Notes, 1994, Oslo, Courage, 82-91123-02-0
* A joint Nordic centre for peace in Jerusalem, a review of the lost opportunities in the struggle for peace in the Middle East and a look at the new chance for peace in the region, 1993, Oslo, Courage, ISBN 82-91123-01-2
* Ynkelighetens forsvarere, frimodige ytringer om pressefrihet og etikk, 1991, Oslo, Courage, ISBN 82-91123-00-4
* David og Goliat, 1988, Oslo, Metope, ISBN 82-403-0046-4
* I ly av pressefriheten, hvordan en journalist ble forsvarsløs i media-Norge, 1984, Oslo, Aventura, ISBN 82-588-0268-2
* Libanons tragedie, 1982, Oslo, Universitetsforlaget, ISBN 82-00-06419-0
* Vil Israel fred?, 1978, Oslo, Normanna, ISBN 82-7074-020-9
* Rapport fra Midt-Østen, 1975, Oslo, Normanna, ISBN 82-7074-012-8
* Den palestinske tragedie, 1974, Oslo, Normanna, ISBN 82-7074-001-2
* Fred i Vietnam?, 1968, Oslo, Normanna
* Norges forsvar i søkelyset, 1958, Samtiden, årgang 67, nr. 5, s. 310-318

## Referanser
RAF Bentley Priory

**RAF Bentley Priory** var en Royal Air Force stasjon nær Stanmore i Harrow, en forstad til London. Deler av bygningene er fra slutten av 1700-tallet. Dronning Adelaide av Sachsen-Meiningen døde her i 1849, og huset har hatt ulike funksjoner gjennom årene, blant annet hotell og skole for piker, RAF overtok stedet i 1926.

RAF Bentley Priory er mest kjent som hovedkvarter for RAF Fighter Command og det hadde en nøkkelposisjon under andre verdenskrig, spesielt under slaget om Storbritannia i 1940. RAFs virksomhet på stedet ble avsluttet 30. mai 2008.

Den forhenværende offisersmessen var åpnet som et museum av slaget om Storbritannia 12. september 2013 av Prins Charles og Camilla, hertuginne av Cornwall (seinere kong Charles III og dronning Camilla).

## Referanser


## Eksterne lenker

* The Bentley Priory Battle of Britain Trust
Igor Novikov

**Igor Aleksandrovitsj Novikov** (russisk: Игорь Александрович Новиков; 1929–2007) var en sovjetisk sportsutøver som deltok i de olympiske leker 1952 i Helsingfors, 1956 i Melbourne, 1960 i Roma og 1964 i Tokyo.

Novikov ble olympisk mester i moderne femkamp under Sommer-OL 1956 i Melbourne. Han var med på det sovjetiske laget som vant lagkonkurransen foran Sverige og Finland. De andre på laget var Ivan Derjugin og Aleksander Tarasov. I den individuelle konkurransen ble Novikov nummer fire.

Åtte år senere, under Sommer-OL 1964 i Tokyo, vant han sin andre olympiske gullmedalje, også denne gangen i lagkonkurransen i moderne femkamp. Det sovjetiske laget besto av Novikov, Albert Mokejev og Viktor Minejev. Novikov vant en sølvmedalje individuelt, han kom på andreplass bak Ferenc Török fra Ungarn.

## OL-medaljer
* 1956  Melbourne -  **Gull** i moderne femkamp lag  Sovjetunionen
* 1964  Tokyo -  **Gull** i moderne femkamp lag  Sovjetunionen
* 1964  Tokyo -  Sølv i moderne femkamp  Sovjetunionen
* 1960  Roma -  Sølv i moderne femkamp lag  Sovjetunionen

## Referanser


## Eksterne lenker
*
Jegersborg

**Jegersborg** er en landgård, trolig bygget litt etter 1750 og lå da i utkanten av Larvik. Adressen er Jegersborggate 11.  Nåtidens størrelse og empirestil er en følge av senere om- og påbygninger. I 1783 ble den ervervet av den svenske eventyreren Carl Ingman, grev Christian Conrad Danneskjolds sekretær, og hustru Ingeborg Akeleye. På hans tid kan gården ha båret navnet *Carlsroe*, fordi området kaltes Carlsroerødningen på 1800-tallet. Senere ble det forenklet til Karlstrønningen og Rønningen.

Huset ble eid og bebodd av en rekke fremstående borgere på 1800-tallet. Siden 1938 har Jegersborg vært Frimurerlogens eiendom. Under den andre verdenskrig var bygningen i Nasjonal Samlings besittelse under navnet *NS-huset* eller *Hirdheimen*. Innvielsen fant sted 14. desember 1940, og den rommet også kontorene til Larvik kretsorganisasjon av Nasjonal Samling.

## Kilder
*Nyhus, Per: *Larvik A-Å*, s. 275.
Dalheimveien (Larvik)

**Dalheimveien** er eneste kjørevei via Bøkeskogen i Larvik. Den strekker seg fra parkeringsplassen nordover langs Farriskilens østside og frem til Gopledalsbukta. Veien har sitt navn etter Dalheim, en kafé og fra 1949 ungdomsherberge, som brant i 1961.

## Kilder
* Nyhus, Per: *Larvik A til Å*, s. 98
Tindra

:*For kvinnenavnet, se [[Tindra (navn)]].*
**Tindra** (etablert 2000) er en norsk folkemusikktrio. Tindra består av Åshild Vetrhus, folkesang, Jorun Marie Kvernberg, fele og hardingfele og Irene Tillung på akkordeon. Trioen spiller tradisjonell folkemusikk og egenkomponert musikk med utgangspunkt i den norske folkemusikken. Tradisjonsmusikken fra Rogaland har et særlig fokus hos gruppen, da vokalisten kommer fra Suldal.

Trioen har gitt ut fire album, og blitt nominert til Spellemannprisen for det første. Trioen var finalist i konkurransen Årets folkemusikere 2005 (Rikskonsertene), INTRO-folk, et lanseringsprogram for unge lovende folkemusikere. De har også blitt tildelt Kvartsprisen, (Kvarts (band)'s musikkpris) samme år.

Tindra har spilt på en rekke festivaler i Norge og utlandet, blant annet Vietnam, Georgia, Belgia, India, Polen og Sri Lanka. Tindra også hatt en omfattende skolekonsertvirksomhet gjennom Rikskonsertene og Den kulturelle skolesekken.

Tindra samarbeider også med den anerkjente polske trioen Kroke og med den georgiske komponisten, sangeren og pianisten Russudan Meipariani

Trioen har siden 2009 mottatt Norsk kulturråds ensemblestøtte årlig.

## Diskografi
*Tindra & Kroke - Live in Førde (Ta:lik / NRK, 2011) 
* Moder Norge (Ta:lik, 2011) 
* *[[Den kvite hjorten]]* (Ta:lik, 2009), Tindra og Helge Jordal
**Blårollinger – mer musikk for rockeunger* (Blårollinger, 2009), div. artister
**[[Lukkeleg vaking]]* (Ta:lik, 2006)

## Eksterne lenker
* 
* Myspace-hjemmeside
Nørrejylland

**Nørrejylland** betegner *hele* Jylland nord for Kongeå og et område syd for Kongeå rundt Ribe, i den nåværende Esbjerg kommune. Jylland syd for ovennevnte område betegnes Sønderjylland og også staten Schleswig-Holstein og Lauenburg tidligere delstat i Danmark og staten Schleswig-Holstein og Lauenburg under Tyskland i dag siden (1864). Nørrejylland er derfor ikke det samme som Nordjylland, som betegner Jylland nord for Limfjorden (Vendsyssel-Thy), Morsø og Himmerland.

Historisk hadde Nørrejylland i middelalderen sitt eget landsting (Viborg landsting). Her ble det blant annet foretatt flere kongevalg og kongehyllinger.

## Eksterne lenker
* Nicolai Jonge: Danmarksbeskrivelse, 1777
Tunbyholm

**Tunbyholm** er en herregård i Tomelilla kommun, Skåne. 

Herregården ligger ca. en mil nordøst for Tomelilla, mellom Smedstorp og Sankt Olof. Som bygningen fremtrer i dag med okergule fasader, ni vinduesfag lang i to etasjer under er kobbertak, er den resultat av en klassistisk restaurering på 1830-tallet, som ikke har så mye med den opprinnelige renessansebygning fra 1634 å gjøre. 

## Historie

Opprinnelsen er en middelaldergård i landsbyen Tunby, som skal ha tilhørt slekten Rud. Denne byen ble nedlagt på 1400-tallet, og hovedgården ble flyttet til en holme i Tunbysjøen. Under resten av 1400-tallet var eierne slektene Falk og Gjøe, hvor spesielt Mogens Axelsen Gjøre og sønnen hans Eskil utmerket seg som fremstående og betrodde embetsmenn i den danske statens tjeneste. I begynnelsen av 1530-tallet døde den siste  Gjøre og Tunbyholm overgikk til slekten Brahe. 

Etter flere generasjoner i denne slekt kjøpte Erik Axelsen Rosenkrantz området i 1610, og på 1630-tallet bygget Erik Rosenkrantz et trefløyet renessanseanlegg som avløsning for middelalderens stengård. Han var påvirket av staten og prakten under adelsveldet under Christian IVs lange regjeringstid, og det falt derfor naturlig for ham å bygge en prektig bygning, i Christian IVs nordiske renessansestil, kanskje en av datidens fornemste av sin slags. 

Etter hans død ble Tunbyholm kjøpt av Henrik Huitfeldt som i begynnelsen av 1640-årene fullførte det staselige slottet. 

Den siste danske eieren var Joachim Gersdorff, som i 1658 førte fredsforhandlinger med svenskene. Han var gift med en av Huitfeldts døtre, og hadde kunnet smykke seg med titler som riksråd, stattholder, rikshovmester, lensherre på Bornholm, ridder av Elefantordenen m.m. Han var en av pådriverne til krigen mot Sverige i 1657, men kort tid etter må han han gi fra seg sine skånske gods, og Tunbyholm overgikk til den svenske krone, hvoretter en langsom nedbrytning av de opprinnelige bygningene gikk i gang.  

Fra 1918 er Tunbyholm i familien Akrells eie. 

## Litteratur

* Lönnäng, Ragnar: *Handbok för resor til skånska slott och sevärdheter*, Gröna Nyckeln, [2006]
* Stilling, Niels Peter: *Kulturminder i Skåne*, Politiken, 2002

## Eksterne lenker
* Om Tunbyholm, Sylve Åkesson
Sverre Østhagen

**Sverre Georg Østhagen** (født 21. februar 1918 på Hamar, Hedmark, død 15. januar 1990) var en norsk journalist, politiker, og stortingsrepresentant for Ap.

## Biografi
Sverre Georg Østhagen var sønn av stasjonsmester Gunnar Østhagen og Louise Rudberg. Fra 1937 var han ansatt i som journalist i Idrettsbladet i Oslo. Fra 1941 til 1943 redigerte han den illegale hjemmefrontsavisen *[[Den annen front]]*. Han ble deretter tilknyttet den norske legasjons militære etterretningskontor i Stockholm de siste krigsårene fra 1943 til 1945. Han mottok Deltakermedaljen for sin innsats.

Etter krigen ble han journalist i *[[Hamar Arbeiderblad]]*, og ble politisk redaksjonssekretær fra 1972. I årene 1979 til 1983 var han redaksjonssekretær i kulturtidsskriftet til Arbeidernes Opplysningsforbund, *[[Fakkelen]]*.

Østhagen var en aktiv politiker for Arbeiderpartiet og satt i Elverum kommunestyre fra 1945 til 1947, hvorpå han ble varaordfører fra 1947 til 1951. Han satt deretter i Elverum formannskap fra 1951 til 1956. I perioden 1954&ndash;1957 var han møtende representant til Stortinget.

Han var medlem av fylkestinget i Hedmark fra 1975 til 1979, og holdt en rekke offentlige verv.

## Bibliografi
Østhagen skrev og redigerte en rekke lokale historiske verker.
* 1959: Sør-Østerdal Skikrets historie 
* 1961: Elverum Elektrisitetsverks historie 
* 1964: Åmot Elektrisitetsverk gjennom 50 år 
* 1965: Østerdalen – vårt nye turistdistrikt 
* 1977: Hedmark i går, i dag og i morgen 
* 1978: Studieobjekt Elv 
* 1983: For arbeid og medbestemmelse 
* 1983: Hedmark Energiverks historie 1983

## Referanser


## Eksterne lenker
*
Ivan Derjugin

**Ivan Konstantinovitsj Derjugin** (russisk: Иван Константинович Дерюгин, ukrainsk: Іван Костянтинович Дерюгін (Ivan Kostjantynovytsj Derjuhin); født 25. november 1928, død 10. januar 1996) var en sovjetisk sportsutøver som deltok i de olympiske leker 1956 i Melbourne.

Derjugin ble olympisk mester i moderne femkamp under Sommer-OL 1956 i Melbourne. Han var med på det sovjetiske laget som vant lagkonkurransen foran Sverige og Finland. De andre på laget var Aleksander Tarasov og Igor Novikov. I den individuelle konkurransen ble Derjugin nummer ni.

## OL-medaljer
* 1956  Melbourne -  **Gull** i moderne femkamp lag  Sovjetunionen

## Referanser


## Eksterne lenker
*
«Lystighed udenfor Roms mure på en oktoberaften»

«**Lystighed udenfor Roms mure på en oktoberaften**»  er et maleri av den danske kunstmaleren Wilhelm Marstrand. Det ble utført i 1839.

Maleriet viser en scene fra en folkefest i Roma og er fullt av detaljer. «Lystighed udenfor Roms mure på en oktoberaften» er hans hovedverk fra den første Italia–reisen. Han laget mange utkast og gjorde flere studier av menneskeskildringene og situasjonene i maleriet.

Marstrand hadde søkt Fonden ad usus publicos om stipend for å kunne reise ut i Europa og i 1836 fikk han muligheten til det. Som mange andre kunstnere på denne tiden besøkte han Bertel Thorvaldsen i Roma. Og i maleriet ligger det hilsener til billedhuggeren. Kvinnen til høyre ser opp mot mannen med fakkelen på samme måte som på Thorvaldsens relieff *Dagen*. Og helt ytterst til venstre; en mann og en kvinne som bærer hvert sitt barn og i bakgrunnen skimter man bymuren med ugler på toppen. Dette er en hentydning til Thorvaldsens relieff *Natten*.

Bertel Thorvaldsen kjøpte maleriet til sin samling.

## Referanser
Väinö Korhonen

**Väinö Kalevi Korhonen** (født 21. desember 1926 i Jääski, død 13. desember 2018 i Lojo) var en finsk sportsutøver som deltok i de olympiske leker 1956 i Melbourne.

Korhonen vant to olympiske bronsemedaljer i moderne femkamp under Sommer-OL 1956 i Melbourne. Han kom på tredjeplass i den individuelle konkurransen bak svenske Lars Hall og Olavi Mannonen fra Finland. Han var også med på det finske laget som kom på tredjeplass i lagkonkurransen bak Ungarn og Sverige. Lagkameratene var Olavi Mannonen og Berndt Katter. 
 
## OL-medaljer
* 1956  Melbourne -  Bronse i moderne femkamp  Finland
* 1956  Melbourne -  Bronse i moderne femkamp, lag  Finland

## Eksterne lenker
*
Michael Praed

**Michael Praed** (født 1960) er en britisk skuespiller. Han er i sitt hjemland mest kjent for sine opptredener på forskjellige teater-oppsetninger og musikaler som har blitt satt opp over hele landet.

Han er nok aller mest kjent for sin rolle som karakteren Loxley i den britiske TV-serien *Robin Hood av Sherwood*, som nærmest oppnådde kult-status over hele verden på 1980-tallet. Han huskes også fra rollen prins Michael av Moldavia i amerikanske såpeserien *[[Dynastiet]]*. 

Han spilte karakteren Phileas Fogg i *The Secret Adventures of Jules Verne*, og flere andre filmer som både er kjente og mer ukjente. Han har vært den oftest brukte fortelleren for BBC sine historie-programmer Timewatch siden 2003. Fra juli 2009 hadde han rollen som kaptein Von Trapp i Storbritannias National Tour of The Sound of Music. Han ble utdannet ved den uavhengige skolen Eastbourne College i Storbritannia.

## Referanser


## Eksterne lenker
* 
*
Berndt Katter

**Berndt Leopold Katter** (født 15. oktober 1932 i Helsingfors, død 20. juli 2014 i Åbo) var en finsk sportsutøver som deltok i de olympiske leker 1956 i Melbourne og 1960 i Roma.

Katter vant en olympisk bronsemedalje i moderne femkamp under Sommer-OL 1956 i Melbourne. Han var med på det finske laget som kom på tredjeplass i lagkonkurransen bak Ungarn og Sverige. De andre på laget var Olavi Mannonen og Väinö Korhonen. 
 
## OL-medaljer
* 1956  Melbourne -  Bronse i moderne femkamp, lag  Finland

## Referanser


## Eksterne lenker
*
Arne Askildsen (1898–1982)

**Arne Askildsen** (født 25. august 1898 i Kristiansand, død 12. juli 1982) var en norsk lensmann og politiker (KrF). Han satt seks perioder i Mandal kommunestyre, og var også innvalgt på Stortinget for Vest-Agder 1954–1957.

Askildsen var lensmann i Halse, Hartmark og Mandal by fra 1928 til 1968. Han satt i kommunestyret fra 1936 til 1940, 1945 til 1947 og 1951 til 1963. Askildsen fikk også én periode som folkevalgt på Stortinget, der han satt i Justiskomiteen. Han var også i mange år aktiv i Norsk Luthersk Misjonssamband, blant annet som medlem i hovedstyret 1939–1955 og 1958–1964.

Askildsen ble ridder av Finlands hvite roses orden i 1937. Han var far til forfatteren Kjell Askildsen.

## Referanser


## Eksterne lenker
*